Yvette Cooper

Yvette Cooper (født 20. mars 1969 i Inverness i Skottland) er en britisk politiker og parlamentsmedlem. Hun stilte i 2015 som kandidat til vervet som leder av Labour.

 Liv og virke 
 Bakgrunn 
Etter skoletiden studerte Cooper ved Balliol College i Oxford og tok eksamen i filosofi og økonomi. Deretter studerte hun med et Kennedy Scholarship ved Harvard University og tok mastergrad der.

Etter studiene fikk Cooper i 1990 ansettelse hos politikeren John Smith. Hun var politisk rådgiver for Bill Clinton under hans valgkamp i 1992, og deretter rådgiver for det britiske parlamentsmedlemmet Harriet Harman.

I 1995 ble Cooper økonomikorrespondent for avisen The Independent.

 Politiker i Storbritannia 
Siden 1997 har Cooper vært medlem av Underhuset for Pontefract og Castleford ved Wakefield i West Yorkshire.

Cooper var bolig- og planleggingsminister 2007–2008. Hun var viseminister i finansministeriet i 2008–2009. Deretter var hun arbeids- og pensjonsminister inntil 2010. Cooper var skyggeminister for arbeid og pensjoner i mai–oktober 2010. Hun var skyggeminister for kvinner og likestilling fra mai 2010 til oktober 2013. Cooper var skyggeutenriksminister i 2010–2011. Fra januar 2011 er hun skyggeinnenriksminister.

Vervet som Labours leder ble ledig da Ed Miliband gikk av i mai 2015. Uravstemningen om vervet startet den 14. august.www.dw.com Den 12. september 2015 ble det offentliggjort at Jeremy Corbyn hadde fått 59,5 prosent av stemmene, og at han dermed var valgt som Labours leder.Ny Labour-leder får blandet modtagelse, af Maya Nissen, dr.dk, 12. september 2015, set samme dag De resterende stemmene fordelte seg med 19,0 prosent til Andy Burnham, 17,0 prosent til Cooper og 4,5 prosent til Liz Kendall.

Etter dette valget nedla Cooper sitt verv som skyggeminister, for i stedet å tre inn i en arbeidsgruppe om flyktningkrisen. Ny skyggeinnenriksminister ble Andy Burnham.Patrick Wintour, Rowena Mason, Rajeev Syal: Jeremy Corbyn appoints ally John McDonnell as shadow chancellor, The Guardian, 14. september 2015, lest 14. september 2015.

 Familie 
Cooper er gift med politikeren Ed Balls, som i 2010 uten hell stilte til valg som leder av Labour. Paret har tre barn.

 Referanser 

 Eksterne lenker 




Kategori:Britiske politikere
Kategori:Personer fra Inverness
Kategori:Britiske utenriksministre